Wilhelm von Schadow

Friedrich Wilhelm VON SCHADOW (n. la 7-an de septembro 1789 – m. la 19-a de marto 1862) estis germana romantikisma pentristo.

Li naskiĝis en Berlino, kiel la dua filo de la skulptisto Johann Gottfried Schadow, kiu donis al li siajn unuajn lecionojn pri desegnado. Poste li sin dediĉis al pentroarto kaj ricevis instruon de Friedrich Georg Weitsch.

En 1806-1807, Schadow servis kiel soldato. En 1810, li vojaĝis kun sia pli aĝa frato, Rudolph, al Romo, kie li fariĝis unu el la ĉefaj pentristoj de la nazareta movado. Sekvante la ekzemplon de Johann Friedrich Overbeck kaj aliaj, Schadow, origine luterano, aliĝis al la Romkatolika Eklezio kaj kredis, ke artisto devas kredi kaj vivi laŭ la veroj, kiujn li esprimas per sia arto.

En 1819, Schadow estis nomumita profesoro en la prestiĝa Berlina Akademio de Artoj, kaj lia talento kaj ampleksa trejnado alportis al li multajn sindonemajn disĉiplojn.

Kategorio:Germanaj pentristoj